इस गल्ला उदी अपनी मर्जी ते ऐ ही, फिरी अकल आई जे फर्ज बी बनदा ऐ। इंआं मन जेल्लै बुद्धि कन्नै जाई रलेआ तां धुखदी उप्पर हवाऊ नैं अपना असर दस्सेआ ते अग्ग सलगी पेई। कुतै रेह्मा कालेज, कुतै रेह्मा इम्तिहान, मित्तरी, भाई-चारा ते लोकाचारा, सब बिस्सरी गे। त्रीमतु दा गै सुख-बाधा इच्छदा, महेन्द्र उसी लैइऐ अपने कोठआ च जाई दड़ेआ। नां घरै दे कम्में-काजै आसै ध्यान कीता ते नां बिंद परबाह कीती होरनें लोकें दी।